એવામાં દુર્યોધન અને મામા શકુની આવ્યા. દુર્યોધન અભિમાનથી ઉંચું જોઈ, સ્ત્રીઓના ઝરુખા તરફ દ્રષ્ટી રાખી વિકારભાવ સાથે આવતો જાણી, સહદેવજી અંગુઠી સાથે ત્યાંથી ખસી ગયા, એટલામાં પહેલા ખંડમાં દુર્યોધનને સ્થળનું જળ દેખાવાથી લુગડાં ઉંચાં લીધાં,અને જળ ખંડમાં જળનું સ્થળ દેખાવાથી લુગડાં મૂકી દીધાં,તેથી તે જળમાં પડ્યો. વસ્ત્રો પાણીમાં પલળ્યાં, તે જોઈ સકળ સભા હસી પડી. ઝરુખામાંથી સતી દ્રૌપદીજી આ જોઈને રુક્મણીજીને કહેવા લાગ્યાં, "અરે,રુક્મણી,તાળી લ્યો, છત્રપતિની કેવી હોંશીંયારી ? કેવી ચતુરાઈ ? પણ આંધળાના આંધળા જેવા."